Зухриддин Буриев суд залида\nЗуҳриддин Бўриев 59 яшар петербурглик аёлни аввал зўрлаб, кейин ўлдирганликда айбланмоқда.\nВилоят тергов қўмитаси бошқармаси 1993 йилда туғилган Бўриев Зуҳриддинга нисбатан Россия Федерацияси Жиноят Кодексининг 105- модда, 1 қисми – “Қотиллик” асосида жиноий иш очди.\n- Бу эркак ҳибсга олинди. Жиноий иш юзасидан жиноят сабабларини аниқлашга қаратилган зарурий тергов-суриштирув ишлари олиб борилмоқда. Терговчилар бир қанча аниқ исбот-далилларни қўлга киритди. Улар юзасидан экспертизалар тайинланди. Ҳозирча бизнинг талабимиз билан Ломоносовский туман суди уни 2 ойга тергов якунига қадар ҳибсга олди, деди Озодликка Ленинград вилояти Бош тергов қўмитасининг матбуот хизмати вакиласи Лоретта Балабанова.\nТергов қўмитаси келтираётган дастлабки тафтиш хулосаларига кўра, 23 сентябр куни Ломоносов туман, Черемикино қишлоғига қўзиқорин тергани чиққан Ольга Точёних йўқолиб қолади.\nДастлабки тергов хулосаси\nУни қидиргани йўлга чиққан аёлнинг 59 яшар эри ва 36 яшар ўғли йўлда рўпарасидан Ольгага тегишли Hyundai Creta ўтиб қолганини кўриб, уни қувишга тушган. Катта тезликда “Мерседес”дан қочиб кетаётган машина йўлда 4 та бошқа автомобил билан тўқнашиб кетади.\nҲодиса жойига етиб келган орган ходимлари гувоҳлар ёрдамида автоҳалокатни юзага келтирган “Hyundai” автомобилдан бирорта ҳужжати йўқлиги ва ўзбекистонлик экани аниқланган муҳожирни туширган. Текширув пайтида юкхонадан бу автомашина эгаси бўлган 59 яшар Ольга Точёних исмли аёл жасади топилгани айтилади тергов хулосасида.\nИнтернет тармоқларида ҳодиса жойида ўзбекистонликни калтаклаб, сўроққа тутаётган одамлар тасвирланган видео пайдо бўлди:\n- Исм-фамилиянгни айт.\n- Бўриев Зуҳриддин...\n- Багажникдаги жасад қаердан келиб қолди?\n- Нима? Мен русча яхши билмайман.\n- Одамни сен ўлдирдингми? Ким ўлдирди?\n- Йўқ. Тожик ўлдирди.\n-Сен уни ўлдирганини ўз кўзинг билан кўрдингми?\n- Макс, ўлик юкхонада, бу бола – машинани ўғирлаган. Анови боланинг онасини ўлдириб, юкхонага тиқиб қўйибди. Сен ҳайвонсан, билдингми! – дейди оғиз-бурни қонга беланиб, русча гапиришини билмаслигини айтиб турган ўзбек муҳожирини полициячи қўлига топширган шахс.\nҲодиса гувоҳларига кўра, Зуҳриддинни машинадан тушириб урганлар Йўл-ҳаракати хавфсизлиги ходимлари бўлган. Гувоҳларнинг бу ҳақдаги кўрсатмаси Интернет тармоғида пайдо бўлди.\nЗухриддин ҳодиса жойида полиция ходимлари томонидан калтакланди\nЎлдирилган аёлнинг турмуш ўртоғи Дмитрий ва ўғли Александр Петербургдаги “Алвето” қурилиш дизайни компанияси эгалари экани маълум бўлди.\nСудда машинадан топилган жасаднинг полиэтилен пакетга ўралган боши ёрилгани, бўйнида арқон излари борлиги маълум қилинди. Автомобил юкхонасида, шунингдек, тош, арқон ва белкурак ҳам топилган.\nАвтоҳалокатга учраган машина юкхонасидан мурда топилди (Александр Петров/ ВКонтакте)\nПолицияда сўроққа тутилган Зуҳриддин у бошқариб кетаётган машина багажнигида мурда топилганини таржимон орқали тушунтиришга уринган:\nЗуҳриддиннинг айтишича, у ўрмонда қўзиқорин териб юрган. Шу пайт бир нотаниш шахс дарахтзорда бир аёлни зўрлаётганини кўриб қолган. Зўравон Зуҳриддинга тош билан таҳдид қилиб, уни ҳам аёлни зўрлашга мажбурлаган, кейин аёлнинг жасадини “Hyundai”га юклаб, уни кўмиб келишга мажбурлаган, шундан сўнг Зуҳриддин йўл-йўлакай автоҳалокатга учраган.\nЎзбекистондан 3 йил олдин келган Бўриев тайинли иш жойи бўлмагани, атроф қишлоқларда турли юмушларни бажариб, кун кечириб келгани суд залида эълон қилинди.\nПетербургда уч ўзбекистонлик муҳожир ҳужумга учради\nФСБ Тулада бир муҳожирни ҳибсга олди, Владимир вилоятида - отиб ўлдирди


Кўпинча дарё бўйлари ва жарликларда бўрсиқ инларига дуч келиб, уларнинг юрган йўлларига кўзимиз тушади. Аҳён-аҳёнда бу жониворнинг беркиниш учун инига югуриб кетаётганлигининг ҳам гувоҳи бўламиз. Бир неча оғзи ва кўплаб ички йўллардан иборат чуқур улар учун бошпана вазифасини ўтайди. Унинг ичкариси совуқ кунлардан ҳимояланиш учун хас-хашак билан тўшалган бўлиб, ҳар томонга кўплаб сўқмоқ йўллар кетган бўлади.\nБўрсиқ танаси ва думининг устки томони кулранг, тарам-тарам малла рангдаги чизиқлардан иборат. Тумшуғи оқ-сарғиш, танасининг пастки қисми қўнғир тусда бўлади.\nТиниб-тинчимас жонивор қош қорайгач ва тунда фаол бўлади. Асосий вақтини тўқайзорларда ўтказади. У тонг ёришиши билан ини ичкарисида бўлишга ҳаракат қилади. Унинг озуқаси мавсумларга қараб белгиланади. Жумладан, майса, ўсимлик илдизи, меваси, турли ҳашарот личинкаларидан иборат. Ерга тўкилган тоғолча, олма, ўрик каби меваларни хуш кўради. Шунингдек, майда калтакесак ҳамда кемирувчиларни ҳам эътибордан четда қолдирмайди.\nУшбу жонивор ютуғи қизиқувчанлиги билан боғлиқ. Ҳашаротларни тутганида сезгилари дарров иш беради. Бурни муҳим аҳамиятга эга бўлиб, нафақат ҳид билиш, балки озуқасини ер тагидан ковлаб олишга ҳам мослашган. Озиқланиш борасида у жуда бефаҳм, иштаҳаси карнай. Ҳар доим ҳушёр туриш – ҳеч бир нарсани эътибордан қочирмаслик гарови. Шу сабаб теварак-атрофидаги ўзгаришларни дарҳол сезади. Қизиғи, бўрсиқ дарахтда ҳам ўзини худди ердагидек эркин ҳис этади.\nБир куни жонивор дарахтдан тушаркан, рақиби шоқол исини олади. У эпчил ва чаққон эмасми, хатарни сезиб, шоқолдан чўчимай ғазабдан ҳеч қандай талвасага тушмади. Ҳайратомуз эпчиллиги туфайли қочиб қутулиб қолади.\nҚишлоқ болалари илиқ куз кунларининг бирида Сангзор дарёси бўйида бўрсиқ боласига дуч келишди ва қичқиришиб унинг ортидан қувлашга киришади. Мурғак жонивор югурганича қирғоқ бўйидаги инига кириб кетди. Шунда болалар қўшимча ариқ қазиб, тўғон қуриш мақсадида сувни шу томон бошқаришди. Ҳадемай тўғон сувга тўлди, лекин мурғак бўрсиқ боласидан дарак бўлавермади. Шунда тиниб-тинчимас болакайлар ин ичкарисида яна қўшимча иккита йўл борлигини пайқашди. Афтидан жонивор бу йўллардан юриб ўтмаган, негаки уларни ўргимчак тўрлари қоплаб олганди. Орадан бироз вақт ўтиб, болалар иннинг юқори қисмидаги йўлни аниқлаб олгач, челаклаб сув қуйишди. Шу пайт пишиллаган товуш эшитила бошлади ва кўп ўтмай мурғак жонивор кўзга ташланди. Болакайларнинг новчаси унинг ёлидан тутиб олганида тирноқлари қўлини сидириб кетди. Болакай эпчиллик қилиб жониворнинг думидан ушлаб, баландга кўтарди. Жонивор эса ҳавода муаллақ турганича ночор аҳволга тушди ва йигитнинг кийимларига панжаларини чўзиб, тирнамоқчи бўларди.\n«Кураш» бир муддат чўзилиб, болалар бефарқ қараб туришмади. Новча йигитнинг кийимлари тилка-пора бўлиб, увадаси чиқиб кетганди. Кейин у кўзларига қон тўлган махлуқнинг оғзига таёқча солиб қўйганида уни ғажий бошлади. Новча йигит бундан фойдаланиб, жониворнинг бўйнига қайишдан тасма солишга улгурди. Шунда жонивор бироз тинчланиб қолди. Аммо болаларнинг хурсандчилиги узоққа чўзилмади. Улар катта йўлга чиқишганида жонивор чўзилиб ётиб олди. Кейин «тутқинлик»даги жониворни халтага жойлаб, ҳовлига олиб келишди. Кўп ўтмай уни ўқув даргоҳидаги «Жонли бурчак»ка тақдим этишди.\nҲулкар ЎРАЗОВА, Ғаллаорол туманидаги\n73-умумий ўрта таълим мактаби ўқитувчиси


08:28 / 14.03.2018 | Abduqodir AbuXolid | 2422\nАссалому алайкум! Ҳурматли устозлар, агар инсон ўзи ўқиётган қироатини ўзи эшитмаса бу қироатга ўтмайди ва ҳудди тахоратсиз намоз ўқигандeк бўлади дeб жавоб бeрилганини ўқидик ва шундан бeри ўзимиз эшитадиган даражада қироат қиляпмиз. Жамоат бўлиб ўқиётганимизда имомликга мeн ўтаман лeкин мeнга иқтидо қилаётган дўстларимнинг ўзи эшитадиган даражадаги ўқиётган қироати мeнга ҳам эшитилиб туради. Энг ёмони бу пичирлаш миямга чиқиб кeтиб, намозда асабийлаштиради. Бизнинг Ханафий мазҳаб бўйича жахрий ўқилаётган намозларда фақат сура ўқилаётган жойларини иқтидо қилаётганлар қироатсиз жим эшитади, лeкин қолган рукнларида рукуда, саждада ўқиётганлари эшитилиб туради. Махфий пeшин ва аср намозидаку бутунлайига шу ҳолат. Ўша жавобни ўқиб шунга киришганимиздан бeри жамоат бўлиб намоз ўқишга муҳаббат камайиб кeтди. Буни eчимини eчиш учун масжид имомининг олдига бордик, вазиятни тушунтирдик. Имом: қироатни ўзи эшитадиган даражада бўлиши шартмас, соғлом одам овози чиқаётганини ақли, қалби сeзса бўлди. Бундай пичирлаш билан бутун жамоатга ҳалал бeради дeдилар. Кўнглим тўлмай яна сизларга ёзишга қарор қилдим.\nВа алайкум ассалом! Сиз ўзингизни ўнглашга ҳаракат қилинг. Асабийлашишни нотўғри эканлигини тушунишга ҳаракат қилинг. Қанча қанча инсонлар азонни эшитса асабийлашади. Имомларнинг маърузасини эшитишса асабийлашади. Фосиқани бемаза ашуласини эшитса маза қилади. Валлоҳу аълам!\nСаволим оила ҳақида\nАёл киши тижорат қилса мумкинми?\nЯна жойнамоз Ҳақида\nФидя, закот, эхсон хакида\nДуо қлинглар илтмос\nНамоз ва талоқ масаласи\nИлтимос ёрдам берворинг


Февраль ойида солиқ тушумлари ҳажми жорий йилнинг шу даврига нисбатан 8,2 фоизга ўсди. Пандемиядан кейин ишбилармонлик фаолияти тикланди ҳамда аҳоли ва бизнесга солиқ юкини оширмасдан солиқ йиғиш кўпайди.\nМамлакат иқтисодиётининг барқарорлиги кўплаб омилларга, иқтисодий сиёсат чораларига, шунингдек, минтақадаги ва умуман мамлакатдаги ишбилармонлик фаолияти ва у билан боғлиқ истеъмолчилар кайфиятига боғлиқ.\nМониторинг натижалари шуни кўрсатдики, жорий йилнинг 1 февралидан 28 февралигача бўлган даврда солиқ тушумлари ҳажми жорий йилнинг шу даврига нисбатан 8,2 фоизга ўсди.\nШу билан бирга, солиқ тушумларининг сезиларли даражада ўсиши Қашқадарё (38,3 фоизга), Aндижон (32,4 фоизга), Бухоро (17,6 фоизга) вилоятлари ва Қорақалпоғистон Республикасида (9,0 фоизга) кузатилди.\nСолиқ тушумларининг ўсиши пандемиядан кейин ишбилармонлик фаолияти тикланганидан ҳамда аҳоли ва бизнесга солиқ юкини оширмасдан солиқ йиғиш кўпайганлигидан далолат беради.\nПандемия тадбиркорлик субъектларининг молиявий-хўжалик фаолиятига салбий таъсир кўрсатди. Хўжалик юритувчи субъектларни қўллаб-қувватлаш бўйича давлат томонидан кўрилган чора-тадбирлар давлат бюджети даромадларини таъминлаш билан боғлиқ ноқулай вазиятни олдини олишга ёрдам берди.\nТаҳлил қилинаётган даврда божхона тўловларидан тушумлар жорий йилнинг шу даврига нисбатан 3,7 фоизга ошди.\nБожхона тушумларининг Ўзбекистон ҳудудлари орасида энг катта ўсиши Сурхондарё (83,2 фоизга), Хоразм (47,1 фоизга) ва Фарғона (19,2 фоизга) вилоятларида қайд этилди.\nБугунги кунда Ўзбекистон дунёнинг деярли барча давлатлари билан савдо алоқаларини тиклади. Ташқи савдо айланмасининг энг катта ҳажми Хитой, Россия ва Қозоғистон билан қайд этилди. Ўз навбатида, ташқи савдо фаолиятининг ўсиши ва аҳолидан ички талабнинг ошиши божхона тушумларини кўпайтиришга имкон берди.\nДавлат божхона қўмитаси маълумотларига кўра, йил бошидан буён товарларни экспорт қилиш ҳажми 11,3 фоизга ўсди. Товарлар экспорти ҳажмининг ўсиши Бухоро (71,2%), Сурхондарё (39,0%), Навоий (34,9%), Хоразм (28,1%) вилоятларига тўғри келди.\nЎзбекистон экспортининг анъанавий маҳсулотларига ташқи талабнинг ошиши товарлар экспортининг босқичма-босқич ўсишига олиб келди, бу эса пандемиянинг ўткир босқичидан кейин жаҳон иқтисодиёти босқичма-босқич барқарорлашаётганидан далолат беради.\nЎтган ой давомида тижорат банклари томонидан берилган кредитлар ҳажми 46,5 фоизга ўсди. Берилган кредитлар ҳажмининг энг катта ўсиши Фарғона (2,3 баробар) Навоий (97,9%) ва Хоразм (95,8%) вилоятларида ва Қорақалпоғистон Республикасида (2,6 баравар) кузатилмоқда.\nУшбу даврда республикада 9508 та янги тадбиркорлик субъектлари ташкил этилди, уларнинг энг кўп сони Қашқадарё (1030), Самарқанд (888), Тошкент (768) вилоятларида ва Тошкент (1558) шаҳрида рўйхатдан ўтган.\nТаҳлил қилинаётган даврда Ўзбекистон республика товар-хомашё биржасидаги битимлар ҳажми 15,2 фоизга ўсди.\nУшбу даврда республиканинг барча ҳудудларида биржа фаоллигининг ўсиши қайд этилди. Жумладан, Қашқадарё (49,9 фоизга), Наманган (48,2 фоизга), Сурхондарё (44,6 фоизга) ва Тошкент (36,5 фоизга) вилоятларида сезиларли ўсиш кузатилмоқда.\nУшбу ҳудудларда битимлар ҳажмининг ўсиши пахта толаси, бензин, пахта уруғлари, дизел ёқилғиси, қурилиш материаллари, цемент маҳсулотлари, шакар, ўсимлик мойи ва полиетилен каби товарларни сотиш ҳажмининг ошиши билан таъминланди. Бу юридик шахслар фаолиятининг ўсиши ва натижада аҳоли даромадларининг босқичма-босқич ўсиб боришини кўрсатади, бу эса ўз навбатида иқтисодий жараёнлар ва бизнес тузилмалари фаоллигини рағбатлантиради.\nКарантин чекловлари бекор қилингандан сўнг, Ўзбекистонда иқтисодий фаолиятнинг босқичма-босқич тикланиши кузатилди. Бу, биринчи навбатда, ҳукумат томонидан инқирознинг кескин даврида иқтисодиётнинг барча соҳаларини қўллаб-қувватлаш бўйича амалга оширилган кенг кўламли чора-тадбирлар билан боғлиқ бўлиб, бу иқтисодий ўсишнинг ижобий суръатларини сақлаб қолиш ва мамлакатда ишбилармон доираларнинг ижобий динамикасини таъминлаш имконини берди.\nБизнеснинг жорий харажатларини максимал даражада камайтиришга қаратилган бизнес ва аҳолини қўллаб-қувватлаш дастурларига солиқлар, мол-мулк ижараси, кредитларни тўлаш бўйича кечикишлар берилди, текширувларга мораторий жорий этилди, имтиёзли кредитлар тақдим этилди, дастурларни амалга ошириш энг кўп зарар кўрган тармоқларни, шу жумладан, туризмни қўллаб-қувватлашни бошлади.\n2021 йилда босқичма-босқич иқтисодий тикланишни ҳар ой Иқтисодий тадқиқотлар ва ислоҳотлар маркази томонидан ўтказиладиган Ўзбекистондаги ишбилармонлик муҳитининг ҳолатини баҳолаш бўйича корхоналар ўртасида ўтказилган сўров натижалари ҳам тасдиқлайди. Тадқиқот республика бўйлаб тадбиркорлар кайфиятини акс эттиради.


Столтенберг: НАТО ядро қуролидан воз кечмайди\n15:00 / 02.05.2016\nШимолий Атлантика шартномаси ташкилоти (НАТО) бош котиби Йенс Столтенбергнинг баёнот беришича, альянс мамлакатлари Россия билан зиддиятга ёхуд янги қуролланиш пойгасига киришишни хоҳламайди, аммо ядро қуролидан воз кечиш ниятида ҳам эмас.\n"Биз қуролланиш пойгасини хоҳламаймиз", — деган Столтенберг Welt немис нашрига берган интервьюсида. Унинг қайд этишича, НАТО мамлакатлари Россия билан сиёсий мулоқотни давом эттириш учун "қатъиятли, идрокли ва кучли" бўлишлари лозим.\nНАТО бош котиби, альянс Россияга нисбатан ядро стратегиясини кўриб чиқиши хусусида берилган саволга жавоб берар экан, НАТО "ядро қуролидан фойдаланиш эҳтимолидан ҳар қачонгидан ҳам узоқроқ"лигини таъкидлади. Шунга қарамай, "ҳозирча ядро қуроли мавжуд экан, НАТО ҳам шундай қуролга эга бўлиб қолаверади", деб қайд этган Столтенберг.\nШу йилнинг бошида НАТО аъзолари мудофаа вазирлари Шарқий Европада ҳарбий салоҳиятни кучайтириш таклифини маъқуллашган эди. Бу борадаги якуний қарор, ташкилотнинг июль ойида бўлиб ўтажак Варшава саммитида қабул қилиниши кутилмоқда.\n"Болтиқбўйи ва Польшада амалга ошираётган сиёсатимиз, ҳарбий кучларимизни шунчаки кўпайтиришдан иборат эмас", — деб айтган Столтенберг, Россиянинг "НАТО аъзоларидан бирига ҳужум қилиш нияти борлигини кўрмаётгани"ни таъкидлаган.\nБош котиб, шунингдек, Варшава саммитидан аввал, Россия — НАТО учрашуви бўлиши мумкинлигини инкор этмади. Маълумки, 20 апрель куни Брюсселда ҳарбий уюшма ташаббуси билан Россия-НАТО Кенгаши мажлиси ўтказилганди.


Ўзбекистонда ўқувчилар металлолом йиғишга мажбурми? - BBC O'zbek\nЎзбекистонда ўқувчилар металлолом йиғишга мажбурми?\nImage caption Меҳнат вазирлигининг суриштируви маҳаллий халқ таълими бошқармасига хат билан чекланган\nЎзбекистон Меҳнат вазири Азиз Абдуҳакимов kun.uz нашрининг "металлолом солиғи" борасида йўллаган мактубидаги ҳолатларни асоссиз деб топган ва маълумотларнинг ҳаққонийлигини кўриб чиқишни тавсия қилган.\nАввалроқ блоггер Санжар Саиднинг мактабларларда ўқувчилар металлолом йиғишга мажбурланаётгани, метал олиб келолмаганлар пулини беришга тўғри келаётгани тўғрисидаги мақоласи Kun.uz саҳифасида чоп қилган эди.\nМеҳнат вазирининг ушбу ҳолат юзасидан раддияси kun.uz сайтида 10 январь куни бир муддат тургач сайтдан олиб ташланди. Нашр хабарнинг нима сабабдан олиб ташлангани борасида изоҳ бермади.\nСайт ўқувчилари ушбу хабарнинг олиб ташланишида сайтга босимлар бўлган бўлиши мумкинлигини тахмин қилишган.\nМеҳнат вазири Абдуҳакимов томонидан берилган жавобда айтилишича, Ўзбекистонда ёшларни мажбурий меҳнатга жалб қилиш ва болалар меҳнатидан фойдаланишга қарши мустаҳкам норматив-ҳуқуқий база шакллантирилган.\nУшбу қонун ҳужжатлари талабларини бузган шахсларга нисбатан эса маъмурий ва жиноий жавобгарлик белгиланган.\n"Шундай бўлса-да, айрим ахборот манбаларида Ўзбекистон ёшларини билим олиши ва меҳнат қилишига доир жараёнлар бўйича айрим асосланмаган маълумотларни пайдо бўлиш ҳолатлари кузатилмоқда", - дейилади вазирлик мактубида.\nВазирлик kun.uz сайтида 3 январь куни чоп қилинган «Наҳотки Ўзбекистон бюджети болаларнинг темир-терсагига қараб қолган бўлса?!» мақоласи юзасидан суриштирув ишлари олиб борганинини маълум қилган.\nСуриштирув натижасига кўра, Жиззах вилоятидаги мактабларга металлолом ва макулатура тўплаш бўйича ҳеч қандай буйруқ ва топшириқ берилмаган.\n"Ўзбекистон Республикаси Меҳнат вазирлигининг 2017 йил 5 январь куни Халқ таълими, Олий ва ўрта-махсус таълим вазирликлари ҳамда Жиззах вилояти ҳокимлигига йўлланган тезкор талаблари бўйича Халқ таълими вазирлигидан 2017 йил 9 январда 03-02/1-5-226-сонли хат орқали олинган маълумотга кўра, Жиззах вилояти ва Арнасой тумани халқ таълими муассасалари, шунингдек, умумий ўрта таълим мактаблари раҳбарлари томонидан ўқувчиларга металлолом, макулатура тўплаш ва шунга ўхшаш масалаларда топшириқ (кўрсатма) берилмагани маълум бўлди", - дейилади вазирлик мактубида.\nВазирлик интернет нашрини ва интернетдаги бошқа манбаларни бу каби асоссиз хабарни тарқатмаслик ҳақида огоҳлантиради.\nБлоггер Санжар Саид томонидан кўтариб чиқилган мақолада Жиззах вилояти, Арнасой туманидаги мактабларда ўқувчилар учун норасмий равишда "металлолом солиғи" жорий қилингани борасида ёзилган.\nУнинг айтишича, айрим мактабларда ушбу талабни бажармаган ўқувчилар дарсга киритилмаган.\nТемир-терсак топиш муаммо бўлгани боис ўқувчилардан 18 минг сўмдан пул йиғилаётгани ва қийинчилик билан кун кечираётган айрим оилалар бу пулни топиб беришда мушкулликларга дуч келаётгани ёзилган.\nУшбу буйруқ кимдан келаётгани борасида савол берган блоггер Ўзбекистон раҳбариятига мурожаат қилиб, "Наҳотки Ўзбекистон бюджети ўқувчилар темир-терсагига қараб қолган бўлса?", - дея хитоб қилган.\nВазирлик сўнгра бу ҳолатларни ўрганиш учун устидан шикоят қилинган ташкилотнинг ўзига мактуб юборган. Халқ таълими бошқармаси бу муаммо асоссиз эканлигини айтган ва шу йўсинда муаммони "ҳал қилган".\nБироқ, бу мақола юзасидан фикр қолдирган аксар интернет фойдаланувчилари металлолом муаммоси деярли барча мактабларда анъанага айланганини ёзишган.\nЎзбекистонда мактаб ўқувчиларининг метал йиғишга мажбурланиши борасида бир неча мустақил нашрларда бунгача ҳам мақола ва хабарлар чоп қилинган.\nАммо ушбу айбловларга расмийлар бирорта изоҳ бермай келган.\nЎзбекистонда ҳукумат 1995 йилда метал йиғиш ва уни сақлашга доир қарор қабул қилган. Ушбу қарор 1999 йилда янги таҳрирда чоп қилинган.\n1999 йилнинг 5 февраль куни Вазирлар Маҳкамаси раиси Ислом Каримов номидан чиққан "Лом, рангли ва қора метал чиқиндиларини сақлаш, тайёрлаш ва топшириш тартиби тўғрисида"ги 49-рақамли қарорда уни йиғишга кимлар масъуллиги кўрсатиб ўтилган.\nҚарор иловасида айтилишича, металлолом топшириш, сақлаш тартиби Ўзбекистондаги барча вазирлик, муассаса, корпорация, концерн, уюшма, бирлашма, ташкилот, корхона, холдинг ва мулкчилик шаклидан қатъий назар маҳаллий ҳокимият органларига мажбурий.\nҚарордан Халқ таълими вазирлиги ва унинг таркибидаги мактаблар ҳам металлолом топшириш мажбурияти олганлигини илғаш мумкин.\n2015 йилда Ўзбекистонда 733 минг тонна металлолом йиғиш режаси бўлган. Кузатувчилар ушбу режа ҳар йили корхона ва ташкилотларга бўлиб берилишини таъкидлашади.


Бола парвариши учун таътиллар\nАёлларга туққунга қадар 70 календарь кун ва туққанидан кейин 56 календарь кун (туғиш қийин кечган ёки икки ва ундан ортиқ бола туғилган ҳолларда 70 етмиш календарь кун) ҳомиладорлик ва туғиш таътиллари берилади ҳамда давлат ижтимоий суғуртаси бўйича нафақа тўланади.\nҲомиладорлик ва туғиш таътили тугаганидан кейин аёлнинг хоҳишига кўра, унга боласи 2 ёшга тўлгунга қадар болани парваришлаш учун таътил берилиб, бу даврда нафақа тўланади.\nАёлнинг хоҳишига кўра боласи 3 ёшга тўлгунга қадар ҳам иш ҳақи сақланмайдиган қўшимча таътил берилиши мумкин.\nАёл ёки бола парвариши таътилидаги шахслар ўз хоҳишларига кўра, болани парваришлаш таътили даврида тўлиқ бўлмаган иш вақти режимида ёки иш берувчи билан келишиб, уйда ишлашлари мумкин. Бунда уларнинг нафақа олиш ҳуқуқлари сақланиб қолади.\nБолани парваришлаш таътиллари даврида аёлнинг иш жойи сақланади. Бу таътиллар меҳнат стажига лекин ҳаммасини жамлаганда кўпи билан 3 йил, шу жумладан мутахассислиги бўйича иш стажига ҳам қўшилади.\nЎзбекистон Республикаси меҳнат ва аҳолини ижтимоий муҳофаза қилиш вазирининг "Давлат ижтимоий суғуртаси бўйича нафақалар тайинлаш ва тўлаш тартиби тўғрисида низомни тасдиқлаш ҳақида" буйруғи


Қақраган чўл ўрнида матонатли меҳнат эвазига барпо этилган Сирдарё вилоятида кўп йиллар давомида асосан аграр соҳада меҳнат қилинди. Телевидение орқали Сирдарё тўғрисида намойиш этилган лавҳаларда ҳам чигит экиш бошлангани ва терим жараёнлари кўрсатилар эди, холос. Республикамизда вилоят имижи йўқ ҳисоби эди. Туман, шаҳар марказларида фойдаланишга топширилган иншоотлар сони ҳам сийрак бўлиб, булар инновацияга хизмат қилмасди. – Сирдарё вилояти касаба уюшмалари ташкилотлари бирлашмаси Кенгаши\nSo'ngi yangiliklar Янгиликлар\nҚақраган чўл ўрнида матонатли меҳнат эвазига барпо этилган Сирдарё вилоятида кўп йиллар давомида асосан аграр соҳада меҳнат қилинди. Телевидение орқали Сирдарё тўғрисида намойиш этилган лавҳаларда ҳам чигит экиш бошлангани ва терим жараёнлари кўрсатилар эди, холос. Республикамизда вилоят имижи йўқ ҳисоби эди. Туман, шаҳар марказларида фойдаланишга топширилган иншоотлар сони ҳам сийрак бўлиб, булар инновацияга хизмат қилмасди.\nМамлакат пойтахтига энг яқин Сирдарё ҳудуди тўғрисида тасаввур етарлича бўлмаган ҳам. Таълим, шифо, дам олиш, қўйингки, каттароқ харид учун ҳам пойтахтга, қўшни вилоятларга борилган…\nСўнгги йилларда муносабат, аҳвол буткул ўзгарди. Сирдарё номи тез-тез тилга олинадиган бўлди. Ўзгараётган Сирдарё бугун кўпчиликнинг эътиборини тортмоқда. Янгиликларни қаламга олган журналистлар «Сирдарёнинг сирлари» ҳақида ўз таассуротларини баён қилишаётир. Бугун мамлакатимиз Сирдарё намунаси, унинг илғор тажрибаларига гувоҳ бўлаётир.\nДарҳақиқат, давлатимиз раҳбари ташаббуси билан вилоятни ривожлантиришга қаратилган улкан лойиҳалар ҳаётга татбиқ этилмоқда. Вилоятнинг ички имкониятлари, иқтисодий салоҳияти ортиб, кўплаб хорижий сармоядорлар ҳудудга фаол инвестициялар жалб қилишмоқда.\nАйтиш мумкинки, сўнгги уч йилда ақлни лол қолдирувчи тезликда ўзгаришлар бўй кўрсатди. Вилоятда йирик салоҳиятли корхоналарни ишга тушириш, бунга хорижлик ҳамкорларни жалб этиш борасида дадил қадамлар ташланди. Буни ҳудудда иш бошлаган кўплаб қўшма корхоналар мисолида ҳам кўриш мумкин.\nТиббиётга тегишли кўпгина буюмлар, кийим-кечак, чарм маҳсулотлари, қурилиш молларининг сифати ва сони кўпайтирилди. Эндиликда ишлаб чиқариш мураккаб бўлган хонадон лифтлари, «ақлли» эшик, қўл телефони, планшет каби электроника маҳсулотлари сирдарёлик меҳнаткашлар томонидан тайёрланмоқда.\n«Пенг-шенг», «Сирдарё мега люкс» қўшма корхоналари, «Сирдарё универсал ойна» МЧЖ маҳсулотлари ¬кўплаб мамлакатларга экспорт қилинмоқда.\nЯқинда вилоятда бўлиб ўтган I Халқаро инвестиция форуми ишида 200 тадан ортиқ хорижий компаниялар раҳбарлари иштирок этди. Уларнинг қизиқиш ва эътирофлари имзоланган қатор шартнома ва истиқболли режаларда акс этди. Бу лойиҳалар вилоятнинг эртаси бугунидан яхши бўлишига далолатдир.\nМиришкор деҳқонлар ерга ишлов бериш, экин экиш борасида ҳам замонавий усуллардан фойдаланмоқда. Илмий ёндашув ва тажрибага суянган ҳолда юқори ҳосилдорликка эришилмоқда. Бозорни ўрганиб, фойдали экинлар экаётган деҳқонни ҳақиқий ишбилармонга айланди дейиш мумкин.\nКези келганда, табиий газ, электр энергияси, ичимлик суви таъминотларини яхшилаш, канализация тизимини такомиллаштириш бўйича ҳам салмоқли ишлар бажарилаётганини таъкидлаш лозим. Неча километрлик масофадан чучук Зомин суви келтирилиши аҳоли кўнглидаги иш бўлди. Айни пайтда барча хонадонларни боғловчи сув қувурлари ётқизиш ишлари якунига етай деб қолди. Бу хайрли иш амалга оширилгач, аҳолининг кўп йиллик тоза ичимлик сувига бўлган эҳтиёжи қондирилади.\nЮрт тараққиёти, фаровон турмуш ҳар бир ватандошимизнинг устувор мақсадига айланган. Ҳар бир ютуқ замирида чин дилдан бажарилган меҳнат, шу билан бирга давлат ва нодавлат ташкилотларнинг ҳамжиҳатлиги мужассам.\nВилоят маркази Гулис¬тон шаҳрида қисқа фурсатда катта ҳажмдаги ишлар амалга оширилди. Янгидан қурилиши, реконструкция қилиниши ва мукаммал таъмирланиши режалаштирилган объектлар ишга туширилди. Хотира майдони, Юрт байроғи майдони, Билимдонлар мас¬кани, вилоят мусиқали драма театри, кенгашлар уйи, 1500 ўринли амфитеатр каби аҳоли дам олиш масканлари шаҳар фусункорлигини оширди. Бу масканларда аллақачон турли ¬фестиваль ва сайиллар ташкил этилиб, уларда аҳоли ва меҳмонлар ҳордиқ чиқаришмоқда.\nШаҳар меъморий қиёфасини яхшилаш бўйича амалга оширилган режали ишлар ҳам таҳсинга лойиқ. Эски, кўримсиз бино ва иншоотлар ўрнида замонавий ва қулай уй-жойлар, маиший хизмат кўрсатиш ва савдо шохобчалари ҳамда маданий дам олиш марказлари бунёд этилмоқда. Жорий йилдан қурилиши бошланган «Guliston City» замонавий шаҳарчанинг умумий ер майдони 45 гектарни ташкил қилади.\nТаъкидлаш жоизки, улкан ўзгариш ва ривожланиш¬лар ҳудуднинг барча қисмига тегиш¬ли. Айниқса, Янгиер шаҳрида янги санаторий қурилаётгани барчани хушнуд этди. Юртдошларимиз, айниқса, вилоят аҳолиси саломатлигини тиклаши учун қулай шарт-шароит яратиш мақсадида 31, 3 гектарлик майдонда бугун қурилиш ишлари авжида. Ўзбекистон касаба уюшмалари Федерацияси тасарруфидаги «Капитал қурилиш» бошқармаси ходимлари томонидан қурилиш ишлари олиб борилмоқда. Лойиҳа қиймати 67 миллиард сўмдан ошиқ. Шу йилнинг декабрь ойида фойдаланишга топширилиши кутилаётган иншоот ҳудудида айни дамда 250 нафар қурувчи меҳнат қилмоқда. Ўйлаймизки, ушбу гўзал маскан юртимиз аҳолисини Сирдарёга чорловчи омиллардан бири бўлади.\nҲа, Сирдарё улкан ўзгариш¬лар майдонига айланган. Айниқса, Гулистон бугун номига муносиб бўлиб, ҳақиқий гўзаллик касб этган. Кечаси шаҳарни сайр қилган киши порлаб турган сон-саноқсиз чироқлар, мусиқий фавворалар, замонавий йўлакчалар, ўриндиқларни кўриб бир зумда чарчоғи ёзилади. Кундузги қиёфа ҳам янада кўркам, суюмли. Товланиб турган биноларга боқиб, завқланиб беихтиёр хаёлингизга «оқ шаҳар» деган таъриф келади.\nРустамбек ТУРСУНМУРОДОВ вилояти касаба уюшма ташкилотлари бирлашмаси кенгаши раиси\n← КАСАБА УЮШМАСИ АРАЛАШУВИ БИЛАН ХОДИМ ЎЗ ИШИГА ТИКЛАНДИ.\nХОДИМ МУРОЖААТИ ҚАНОАТЛАНТИРИЛДИ. →\nМЕҲНАТ ЖАМОАЛАРИДА КОНСТИТУЦИЯ ТАДБИРЛАРИ\n04/12/2017 sirdaryo 0\nМИЛЛИЙЛИК МОДАГА ҚАЙТМОҚДА\n02/04/2016 sirdaryo МИЛЛИЙЛИК МОДАГА ҚАЙТМОҚДАda fikr bildirishni o'chirish\nҲАВАСКОР СПОРТЧИЛАР БЕЛЛАШИШДИ\n27/02/2017 sirdaryo ҲАВАСКОР СПОРТЧИЛАР БЕЛЛАШИШДИda fikr bildirishni o'chirish


Туристик маҳсулот истеъмолчиларини маркетингли тадқИҚ Қилиш истеъмолчи хулқ-атвори асослари\nНазвание Туристик маҳсулот истеъмолчиларини маркетингли тадқИҚ Қилиш истеъмолчи хулқ-атвори асослари\nТУРИСТИК МАҲСУЛОТ ИСТЕЪМОЛЧИЛАРИНИ МАРКЕТИНГЛИ ТАДҚИҚ ҚИЛИШ\n8.1. Истеъмолчи хулқ-атвори асослари\nИстеъмолчилар хулқларини асослари асосан унинг хуқуқини тушуниш билан боғлиқ. Истеъмолчи хуқуқини тушуниш мушкул, унинг асл сабабини билиш учун, унинг таъсир этувчи кучларини билиш лозим. Фаоллик энг юқори чўққига етади қачонки ундан бир натижа чиқса, бирор бир мақсадга йуналтириб ташкил этилса доминантга нисбатан иерархия ташкил этилса. Келажакда сифатни ташкил этиш тизими, киши психикасига жамлаб ташкил қилувчи, ташкиллаштирилган йўналишнинг шу тури, характери ягоналигини кўрсатади. Сабаб яъни Мотив (французча matif) таъсир қилиш, орзулар, ҳавас ёки фикрлашни тасвирлаб бериш, шундай хулосага олиб келадики унинг ҳаракатини таъсвирлайди.\nСабаб белгисининг ажратилиши йўналтирилишини билдиради. Бу ҳаракат бирор бир мақсад йўналтирилган бўлиши учун, одам ўзининг нимага муҳтожлигини ва унга нима етишмаётгалигини билиш учун у ўзи шуни тан олиш лозим.\nКўпгина сабаблар билан бирга кишини хулқи билинади. Ҳозирги вақтда ёшларнинг қизиқиши ўрганилган, уларнинг хулқлари бошқаларнинг таъсирига боғлиқ.\nЭҳтиёж – бу инсон хаёти давомида ўсиши ва ривожланиши шахсни ижтимоий гуруҳини, жамиятдаги мақсадини ўстириш учун мустақил зарурий омиллар талабини таъминлайди (мадад беради). Бозорда истеъмолчи ўзининг тўлов қобилиятини талаб орқали кўрсатади. Пулни тақсимлашни зарурияти ёки имконияти туғилиши билан ҳозирги ва кейинги хулқини уларнинг афзалликлари орқали тушунтириш мумкин. Туризм хизмат кўрсатиш нуқтаи-назаридан маркетинг бўлими ўзини олдига қўйидаги вазифаларни қўяди:\nқандай хизмат кўрсатиш турлари ўзгариши мумкин;\nқандай қилиб янги реклама ва савдо-сотиқ ишларини ташкиллаштириш мумкин;\nРеклама шу товарни қандай афзалликлари эгалигини кўрсатади ва қандайдир натижага эришади; инсон ўзининг эҳтиёжини қондириш учун ҳаракат қилади. Баъзилари шундай серҳаракатчанки, улар ўз истакларниларини ҳар қандай йўл билан қондиради. Бундан келиб чиқадики - сабаб талаб даражаси босимини кучлилигидан келиб чиқади. Шахснинг истеъмолини қондириш зўриқишни йўқотади. Лекин кейинчалик янги хоҳиш пайдо бўлади. Шундай қилиб давом этаверади. Мана шу ишнинг бажарилиши 5 хил амалда бўлади. Ҳақиқатдан ҳам бу кўрсаткичлар ўзининг етарли самарасини беради.\n^ 1 1-чизма. Эҳтиёжнинг йўналишлари\nБиринчи босқич-истеъмолнинг вужудга келиши. Истеъмол қилганда юзага келади истеъмолчи ўз “талабини” қондира олмай, қондириш учун ҳаётида маълум бир ўзгаришлар киритишни талаб қилади. Эҳтиёж пайдо бўлди дегунча истеъмолчи унга чора кўриш учун шошилади. Учинчи босқичда аниқ йўналишга солинган таъсир ҳаракати ташкил топади. Шу ташкил топган ҳаракатни қондириш учун киши хаёлан қандай қилиб чора кўриш йўлларини ва воситаларини излайди. Тўртинчи босқич - амалга ошган фикрдан иборат. Бунда киши бажариш эҳтиёжни қондириш учун ҳаракат қилиши лозим. Охирги босқичга қондирилган эҳтиёж киради. Эҳтиёж қондирилгандан сўнг унинг камайиши, тугаши ёки янги эҳтиёжнинг туғилиши юз беради. Эҳтиёжни аниқ сабаблар билан бошқариш мушкул, чунки киши бозордаги ҳатти-ҳаракатига товарларга бўлган эҳтиёж таъсир қилади, товар камёб бўлганда ҳам шу товарга интилишга ҳаракат қилинади. Истеъмолга бўлган эҳтиёжимиз баъзи бир сабабларни келтириб чиқаради, бир товарни олингач, бошқаларига ҳам эҳтиёж юзага келади.. Туризмда ҳам худди шундай муаммо юз беради. Мисол учун кишининг истеъмол эҳтиёжини қондириш унинг ўзига боғлиқ, яъни дам олишга боришдан ёки ишлашга бориш қаттий назар одам (турист) ўз онгига ишонган ҳолда ҳар хил афзаллик аломатларини ўргатиб туристик хизматларни сотиб олишда онгли равишда йўналтиради. Эҳтиёж қўзғатувчи сабабини ўрганишда туристик ташкилотлар истеъмолчининг бозордаги асосий билиб олдида мураккабликлар юзага келади. Лекин эҳтиёжнинг қай даражада оғирлигини билиш лозим. Маркетинг ташкилотлари ёрдамида мижозларда шундай сотиб олиш хоҳишни ташкил қила олиш жуда муҳим. Бунинг учун қуйидагиларни билиш шарт.\nТуризм таклифлар қандай қабул қилинмоқда.\nҚандай истеъмол эҳтиёжлари уларни қондиради.\nҚандай қизиқтирувчи омиллар ёки унинг тескариси, ривожланишда халақит берувчи таклифларни билиш лозим.\nМижознинг хулқига қараб унга қайси хизмат тури ёқишини билиб олиш лозим.\nТуризмни ривожланиши учун мижозларни талаб ва таклиф фикларини билиш.\nБундан келиб чиқиб истеъмолчининг эҳтиёж қийинчиликларини синчиковлик билан ўрганиш лозим, бундай изланишлар туристик товарларни бозор талабига жавоб беришини таъминлайди.\nШуни ҳисобга олиш лозимки, бу сабаблар такрорланмаган ва жуда қийин сабаблар (мотивлашиш) қоидаси мавжуд.\nФрейднинг сабаблар қоидаси – киши хулқи аниқ психологик куч таъсирида, ўз хулқига ҳар доим ҳам, жавоб бера олмайди, бу таъсир сабаб қоидасига асос қилиб олинган. Буни шундай тасаввур қилиш мумкин у ўзининг ички ва ташқи хулқини рағбатлантирганда унга жавоб берувчи реакциясидан билиш мумкин. Бу маркетинг учун истеъмолчи хоҳишига қарши айланма бориш, жамоа томонидан қараганда бу эҳтиёж фойдали.\nА.Маслау сабаб қоидаси - кишининг хоҳиши ва эҳтиёжлари ҳар хил тенгликларга асосланган. Истеъмолчилар олий ва паст табақалардан келиб чиққан ҳолда ҳоҳиши ва эҳтиёжларини қондирадилар.\nБиринчи ўринда истеъмолчи ўз эҳтиёжини қондириши учун овқатланади. Эҳтиёж қондирилгандан сўнг киши яна янги эҳтиёжларини қондириш учун ўзида сабабларни излайди. Бу қонунда маркетинг шундай хулоса чиқарадики истеъмолчининг эҳтиёжини унинг маблағларга боғлиқ. Бундан келиб чиқадики аввалги эҳтиёжлар қониқтирилгандагина юқоридаги эҳтиёж қониқтирилади. Бу билдирадики, элементлар эҳтиёжлар қаратилган товарлар бўлган тақдирда ўз-ўзини ифода қиладиган товарлар бўлади. Лекин аниқ равишдаги вазиятни ҳисобга олиш лозим. Кўпинча шундай вазият ҳам бўладики, мода киши эҳтиёжига тўғри келавермайди. Бу вазиятда киши талабидан кўра мода устун келиши мумкин .\nМаслоунинг қоидасига кўра туристик хизматнинг кўпгина турлари, киши ҳурмат билан муомала қилиш ва уни эътироф этиш - буларнинг ҳаммаси туристик хизматларни яхши кўрсатишга боғлиқ, яна туристларнинг талаби бўйича уларнинг талабини қондиришга ҳаракат қилинади.\nШундай қилиб туристлар ўз соғлиқларни, ва ўз хавфсизликлар таъминланганлигини ўзлари ҳис қилишлари шарт (терроризм хавфи, жиноий жавобгарлик, соғлиқ). Шу сабабдан туристик, фирмалар шуни назарда тутиши лозимки, туристларнинг шахсий хавфсизлигининг сақланишини, суғурта қилинишини ва тиббий ёрдам кўрсатилишини кафолатлаш лозим. Турист маблағига қараб иш бошлаши ёки дам олиши учун ташкиллаштирилган сафарга боради. Меҳмонхона ишчилари ва маҳаллий аҳоли томонидан уларни ҳурмат қилиш кафолатини бериш ҳам шартдир.\nАгар турист ўзини қийин маршрутларда (йўналиш) синамоқчи бўлса туристик фирмалар уларга шароит яратиб бериши лозим.(Масалан – тоғ сувларидан қайиқда тушиш, қийин тоғ тизмаларида юриш).\nД. Шварцнинг сабаблар қоидаси рационал ва эмоционал сабабларни кўриб чиқади. Шундай туркумлаш асосда, асосий рационал сабабларини туристларда уйғотиш йўлларини ишлаб чиқади.\n^ Фойда ёки иқтисод. Бу 2та тушунча пулни ва вақтни тежаш орқали қулайлик яратишдан иборат.\nХавф - хатарни пасайтириш. Туристлар ўзи мустаҳкам ва қулай сузиши учун шароит яратиш ва уларга шу тўғрисида кафолат бериш.\nҚулайлик Туристлар ўзи қулайлигини енгиллаштириш лозим у туристик фирмаларни қулай жойлашганлигига қараб танлайди (географик қулайлик).\nСифатли туристик хизмат танлаб бўлингандан сўнг кўпинчалик кутилган сифатли натижа юзага келиши лозим. Шунга қарамасдан туристик хизматнинг нархи арзон бўлса, истеъмолчи хизматнинг сифатсиз деган фикрга келиши мумкин.\nСифатли хизмат кўрсатиш. Мижозларга хизмат кўрсатишда уларнинг\nТаъбига қараб улар қандай хизмат кўрсатишни олдиндан билиб боришади. Шундай вазиятнинг яратиб беришда катта муваффақиятни “Макдональдс” компанияси қозонган. Сифатли хизмат кўрсатиш, тезлик, тозалик, ўзига хос фирма услуби ва овқатларнинг хушбўй таъми - бунинг ҳаммаси мижозларни қизиқтиради.\nОбрў туристик фирмада яхши хизмат кўрсатиш сабабидир.\nТашкилотнинг обрўсига қараб кўпинча мижозлар унинг хизматини қадрлайди ва унга ишонади. Туристга хизмат кўрсатишни сотиб олиш учун нафақат рационал сабаб, балки эмоционал сабаблар муҳим ўрин тўтади.\nЎз-ўзиники. Ҳар бир шахс ўзини танитишни хоҳлайди. Кишилар ўзини ҳурмат қилишни қадрлашни билишлари лозим. Туристик фирмалар шундай вазиятни яратиб бера олмайди. Бу кўпинча ўзини оқлайди ва йирик фойда келтиради. Ҳурмат қозониш. Баъзи кишининг туристик фирмаларнинг хизмат кўрсатиш жараёни эмас, балки, обрўси қизиқтиради. баъзилари эса шу фирмаларнинг фаолияти қизиқтиради. Шунинг учун турфирмалар мижозлар билан ишлаш даврида керак. Ортиқча реклама қилиш лозим эмас, балки мижозларга ўзи танлаш хуқуқини бериш лозим.\nФаҳмлаш. Ҳар доим янги очилишларга билимга, ҳаракатларга интилиш кишиларни топиш бу ерда энг муҳимидир. Шу кишиларнинг мисолида бошқа мижозлар ҳам осонроқ жалб қилинади.\nМода кетидан: Ҳар бир потенциол истеъмолчилар гуруҳида шундай шахслар борки, уларнинг ҳулқи бозорда мода кетидан қувиш сабабларини белгилаб беради. Туристик фирмаларнинг мажбурияти шундан иборатки, улар ўз вақтида лозимли маслаҳатлар бериши ва уни белгилаши лозим.\nЖамиятда ёқимли бўлиш ҳоҳиши. Киши жамиятда ўзини кўрсатиши ва танишиш ҳоҳишидан ташқари, яна шу жамиятга қабул қилишларига ҳаракат қилади. Кишилар атрофдагилар учун катта ёки кичик кўринишга ҳаракат қилади. Бу қаттиқ ҳаяжонли ҳаракат мижозни аниқ бир ҳаракатни бажаришга ундайди. Мижозлар учун бундай ҳаракатлар кучли таъсир қилади ва улар ўзлари қарор қабул қиладилар. Баъзилари эса бу ҳолда ўзларини тутиб турадилар. Хулоса қилиб айтганда ҳар бир истеъмолчи қалбида ҳар қандай йўллар билан жамиятга қабул қилиниш ва унда яхши кўриниш ҳиссини уйғотиш масаласи қўйилади. Бунинг учун Д.Карнеги қоидасига амал қилиш лозим - У кишилар психологияси алоқаси бўйича мутахассис бўлиб “Кўпроқ олижаноблироқ бўлинглар”, деган эди.\nБу сабабни икки тамонлама кўриш мумкин. Бир томондан у бир гуруҳга тегишли бўлишни хоҳлаши. Унда бу эҳтиёж ҳар қандай гуруҳий сафарларга бориш, дўстона муносабат ўрнатиш ва ҳоказо. Иккинчи томондан юқори натижага эришиш мустақилликни билдиради. Бунда гап индивидуаллик, кўриниши эҳтиёжи, умумий мижозлар, оммаси ичидан ажратилган холни билдиради.\nКўп сонли ишлаб чиқилган сабаб қонунларига қарамасдан қонунлар киши ҳатти ҳаракатини ҳар қандай тарзда маълум қилади. Бунга инсон психологиясини тўлиқ ўрганиб чиқилмаганлиги ва унинг дунёсининг қоронғулиги сабаб деймиз. Бирлашган сабаблар, туристик хизмат кўрсатиш истеъмолчиларда бир-бирига қарама-қарши эҳтиёжларини уйғотади.\nяккалик ва гурух билан бирга.\nўртоқлик ва чаққонлик.\nдам олиш ва фаолият.\nтомир ёйиш ва унинг акси.\nпассив эҳтиёж ва бўш вақтни мазмунли ўтказиш.\nтаътилни белгилаб берилган дастур бўйича ва ўз хоҳиши бўйича ўтказиш.\nМана шундай қарама-қарши эҳтиёжлар сабабли туризмни маркетинг бўйича ўрганиш ва мижозлар ҳатти-ҳаракатини олдиндан қайд қилиш зарур.\nТуристик фаолият спецификаси айниқса ҳаяжонли сабабларга назар солишни талаб қилади. Ишнинг маъноси шундаки, кишини ҳаяжонли онлари кўпинча ўз томонига оғдиради, инсон компьютер эмас, ундан мақсадга мувофиқ бўлишни кутиб бўлмайди.\nШунинг учун туристик хизмат кўрсатиш фирмалари ва мижозлар ўртасида аввало мижозларнинг ҳаяжонли онларига ва шунингдек бошқа асосларга эътибор қаратиш лозим. Мижозларнинг ҳатти-ҳаракатини, уларни қайси туристик хизмат қондиришини маркетинг изланишлари орқали аниқлашни муҳим омил деса бўлади.\n^ 8.2. Истеъмолчилар томонидан кўрсатилган хизмат даражаси бўйича берилган баҳолар\nМаркетинг асосида ишни юритиши самарали бўлиши учун, истеъмолчилар ўз олдига баъзи сабабларни назарда тутиб эмас, балки қандай сотиб олиш масаласини қўйишлари лозим.\nСотиб олиш ишлари - бу мизожларда туристик маҳсулотни сотиб олиш истагини уйғониб, сотиб олгандан кейинги хулосагача босиб ўтилган масофа деб тушунса бўлади.\nЧунончи, сотиб олиш ишлари мижознинг фирмаларга мурожат қилинишдан анча аввал бошланади, бу ишлар оқибати эса кейинчалик сезилади.\nМижозлар туристик маҳсулотнинг нима учун сотиб олаётганини тушуниш учун уларнинг ҳатти-ҳаракатини билсак мақсадга мувофиқ бўлади. Бу албатта, қайсидир маънода чинакамидан фарқлироқ ва истеъмолчиларни ўзига хослиги ва ташқи муҳитига боғлиқдир. Лекин кўп истеъмолчилар ўзаро ўхшаш йўлларни танлашади. Истеъмолчиларни дилидагини тушунган туристик фирмалар ҳар қанақанги йўллар билан ўз маҳсулотларини сотишлари мумкин бўлади.\nМаркетингда сотиб олиш ишлари хулоса чиқаришдек гап, чунки унда бамисоли зина каби босқичма-босқич хулоса чиқарилади.\n^ 12-чизма. Истеъмолчининг қониқиш жараёни\nСабаблар ҳаракатидан хулоса чиқарган ҳолда биз биламизки, бизнинг ҳатти–ҳаракатимизни бошқарувчи безовталаниш ҳисси ёки қониқмаслик, у ёки бу фаолият шаклини ривожлантиради.\nҚониқиши ҳиссини етарли даражага етказиш бир неча боқичдан ташкил топган.\n^ 13-чизма. Туристик маҳсулотни сотиб олишда аниқ хулоса чиқариш ҳаракати.\nЭҳтиёжни англаш ҳар қандай ички (шахсий) ва ташқи вазиятларга боғлиқдир.\nТуристик маҳсулотни олишда аввало мижозда шу маҳсулотга эҳтиёж бўлиши зарур. Лекин эҳтиёж нимадир етишмаслиги десак, туристик маҳсулотни сотиб олиш учун инсонга аниқ эҳтиёжни индентификацияси қилиб уни белгиланган эҳтиёжга трансформация қилиш лозим. (Транформация қилинган эҳтиёжга ўз навбатида белгиланган маҳсулот тури тўғри келади).\nЭҳтиёжни англамоқ даврини ўрганиш кишининг ўз муамолаларини тушинишда туртки бўлган ҳоллар деб англаса бўлади. Бу бизни қуйидаги саволларга жавоб олишга ундайди:\n1. Қандай эҳтиёжлар пайдо бўлди?\n2. Нималар уларнинг содир бўлишига кўмак берди?\n3. Қандай қилиб мижоз эҳтиёж орқали муайян бир туристик хизматни танлайди?\nШундай ахборотимиз бўлса ҳаракатни янада қўзғатувчиларни (қизиқтирувчи) билсак бўладики,улар келажакда маркетинг фаолиятида фаол қўлланилади. Бу ҳолда назарда тутиш лозимки туристик корхоналар эҳтиёжни англашда маркетинг қизиқтирувчилари орқали эришади. Мижозга ўргатиш омиллари орқали таъсир қилиш навбатма–навбат амалга оширилади.\nАхборот излаш даврида мижоз ўз эҳтиёжини қондириш учун тўлиқ маълумотлар тўплайди. Бу маълумотлар туристик фирмалар хизматларига боғлиқдир. Маълумотларни йиғиш ҳар қандай йўллар билан амалга оширилади.\nБу ишда мижоз ўз қобилиятини ишга солиб ҳар қандай муаммоларни ечишга қодир эканлигини кўрсата билиш лозим.\nМижознинг маълумот тўплада қўл келадиган энг фаол шакл турфирмаларга тўғридан-тўғри мурожаат қилишдир. Мижоз туристик маҳсулотни сотиб олишда маслаҳат олиш учун қуйидагилар мақсадга мувофиқ:\n1. Мижозлар маълумот оладиган асосий манбааларни белгилаш.\n2. Туристик хизматларни сотиб олишда қабул қилинадиган қарорнинг муҳимлигини баҳолаш. Истеъмолчи лозимли маълумотларни тўплаган сўнг ахборотни баҳолашга ўтади. Бу даврда олинган хизматларнинг турлари нисбатан баҳолашни амалга оширади. Бунда хизмат кўрсатган туристик фирмаларнинг хусусияти эътиборга олинади.\nМижоз аниқ хизматни танлагач ахборотни баҳолаши маркетинг мутахасиссларига жудаям муҳим. Истеъмолчи қай бирини танлаганини олдиндан айтиб бериш муаммога айланади. Буни бажариш бир мунча мушкул, чунки ахборотни баҳолаб иш юритишнинг бирламчи таркиби мавжуд эмас.\nТуристик корхоналар мижозларга хизмат кўрсатишда ўз хизматларини баҳолаш ва маркетинг ишларида ҳар қандай вариантларни қўллайди. Бир томондан таклиф қилинган туристик маҳсулотларнинг нуфузини ошириб, иккинчи томондан шу маҳсулотга истеъмолчининг фикрини ўзгартириб, унинг бошқа фирмалар маҳсулотни олдида нуфузи юқорилигини тушунтириш зарур. Бошқача сўз билан айтганда, мижозда фирманинг маҳсулотига янгича қараш ва фикрлаш ҳиссини ўрнатиш лозим. Фирма ўз маҳсулотига озгина ўзгартириш киритиб мижоз учун уни қизиқарли қилиш мумкин.\nАхборатга баҳо бериб истеъмолчи туристик маҳсулотни сотиб олишга жазм қилади. Мижознинг сотиб олиш тўғрисидаги қарор қабул қилишда ҳар қандай тасодифликлар мавжуд бўлиши мумкин. Масалан, дўстлар, ҳамкасабалар, таниш-билишларнинг фикри мижознинг сотиб олишга бўлган ўз фикрини тамоман ўзгартириб юбориш мумкин. Шуни қайд қилиш зарурки, ён атрофдагиларнинг фикри мижознинг таассуротига маълум даражада таъсир ўтказади. Фирма маҳсулоти тўғрисида ёмон маълумот берганларнинг омма ичида обрўлари юқори бўлса мижоз шуларнинг фикрига қўшилиб олмоқчи бўлган маҳсулотниям олмай қўяди.\nМасаланинг иккинчи томони шундаки, мижоз ўз ҳамёнига қараб иш қилади (масалан мижозни маблағи ўзгариши мумкин).\nМижознинг қарорига кутиладиган хатар ҳам ўз таъсирини ўтказиши мумкин. Унда бу хис сотиб олган маҳсулотдан тўла қониқишни таъминлайди.\nШу сабабдан фирма ўз маҳсулоти тўғрисидаги маълумотни мижозга жонбозлик кўрсатиши лозим.\nТуристик бизнесда ҳар бир фирманинг маҳсулотини қанча кўп мақталса, фирманинг истеъмолчилари шунча кўпайиб, даромади ошади.\n^ Туристик корхоналарда истеъмолчилар учун ахборот манбаълари\nБошқарувчи ҳар қадамда режани таҳлил қилиш жараёнида, маркетинг тадбирларининг самарасини, кучини текшириб кўришда истеъмолчи-мижозлар, рақобатчиларга уларнинг товарлари, диллерлар, агентлар ва бошқа шунга ўхшаш бозор билан боғлиқ бўлган кучлар ҳақидаги ахборотга муҳтож бўлади.\nАхборотлар олиниш манбаига кўра қуйидагича бўлади:\n1) ташқи ҳисоботлар тизимидан олинади, улар қуйидагилар:\nа) маҳсулотлар сотилиши кўрсаткичлар\nб) жами харажатлар\nв) моддий заҳиралар ҳажми\nг) нақд пул ҳаракати\nд) дебитор ва кредитор тўғрисидаги ахборотлар\n2) Кундалик маркетинг ахбороти-тижоратга тегишли мунтазам келиб турувчи ахборотлар:\nб) рақобатчилар ҳақидаги ахборот манбалари:\n- харид қилинган товардан;\n- “очиқ эшиклар” ва махсус кўргазмалар;\n- чоп қилинган ҳисоботлар;\n- акционерлар мажлисида иштирок этиш ишдан бўшаб кетган ва ҳозирда ишлаётган ходимлар билан суҳбат;\nАхборотларни сотиб олиш ва махсус ахборот тўплайдиган бўлимлар ташкил қилиш натижасида йиғиш мумкин.\nКатта фирмалар шундай тадқиқотларга буюртма беради:\n1-босқич. Яхши аниқланган муаммо ва мақсад - муаммо ҳал этилишининг 50% идир.\n2-босқич. Қандай ахборот лозимлигини аниқлаб олиш ва бу ахборотни қай тарзда йиғиш лозимлигини ва уларни қандай манбалардан йиғиш лозимлигини аниқлаш.\nИккиламчи манбалардан олинадиган ахборотлар:\nа)Ички манбалар:-фирма ҳисоботи: фойда ҳакидаги ҳисобот;\n- зарар ҳақидаги ҳисобот;\n- балансда қилинадиган ҳисоб-китоб;\n- сотиш кўрсаткичлари;\n- моддий товарларни ҳисобга оладиган ведомостлар;\n- олдинги сафар қилинган тадқиқотлар ҳисоботи.\nб) Ҳукумат томонидан чоп этилган ҳисоботлар:\nқисқартирилган стастик тўплам (демография, экология, социология);\nшаҳарлар, районлар тўғрисидаги статистик маълумотнома;\nсаноат истиқболлари тўғрисидаги стастик маълумотнома;\nмаркетинг ахборотлари қўлланмаси.\nв) китоблар ва кундалик ахборотлар манбаи (газета, журналлар);\nг) тижорат ахборотлари:\nреклама ва тарифлар тўғрисида;\nоилалар харид қиладиган ҳалқ истеъмол моллари ҳақида;\nулгуржи ва чакана нархлар ва сотиш ҳажмлари ҳақида.\nБирламчи ахбоорт манбаларидан олинадиган ахборотлар:\nанкеталарга ва саволномаларга жавоб олиш;\nтелефонларда интервью олиш.\n3-босқич. Ахборотларни тўплаш - энг қимматга тушувчи ва хатоларга йўл қўювчи босқич. Сўров орқали ахборот тўпланганда тўртта муаммо пайдо бўлиши мумкин:\n1.Анкетага, сўровномага жавоб берувчи на уйда, на ишда бўлмаслиги;\n2.Саволларга жавоб беришдан бош тортиши;\n3.Ҳаққоний жавоб бермасдан, атайлабдан чалғитиши;\n4.Савол - жавоб олиб борувчининг ноҳақлиги.\n4-босқич. Бунда йиғилган ахборотларни таҳлил қилиш учун:\nбутун жамланган ахборотдан лозимлиларини танлаб олиш;\nжадваллар тузиш ва унга ахборотларни жойлаш;\nчастотасини, яъни шу ахборот неча марта учрашлигини аниқлаш, ҳисоблаш;\nўртача даражасини топиш;\nсочилиш даражасини аниқлаш.\n5-босқич. Олинган натижаларни тақдим этиш. Раҳбарларга масала ва муаммони ҳал қилишда лозим бўлган ахборотнинг асосийларини бериш (модель ёки методларни эмас).\nМаркетинг ахборотларини таҳлил қилиш тизими асосан стастик банк ва моделлар банкини тузишдан иборат. Статистик банк қуйидаги саволларга жавоб бериш учун лозим бўлади:\nасосий ўзгарувчан кўрсаткичлар нима ва уларнинг тижорат кўрсаткичларига таъсири қандай?\nнарх 10%га ва реклама харажатларини 20%га оширилса, нималар ўзгаради?\nБозор қандай ўзгарувчан кўрсаткичлар бўйича сегментлаштирилади, қанча сегмент мавжуд?\nрегрессион анализ нима?\nкорреляцион анализ нима?\nМоделлар банки - маркетинг қарорларини қабул қилишда оптимал-мақбул вариантлар қабул қилиш учун лозим бўладиган математик моделлар мажмуаси: нарх-наво қўйиш тизимининг модели; нархни ҳисоблаб топиш модели; жойлаштириш модели; рекламани техник жиҳатдан комплекс ҳал қилиш модели; реклама бюджетини ҳисоблаш модели.\nИстеъмолчи хулқ-атворини ўрганиш маркетинг мутахассисига уларга таъсир этиш учун кенг имкониятлар эшигини очиб беради. Маркетинг асосида ишни юритиши самарали бўлиши учун, истеъмолчилар ўз олдига баъзи сабабларни назарда тутиб эмас, балки қандай сотиб олиш масаласини қўйишлари лозим.\nИстеъмолчи хуқуқлари, мотив, нарх-наво қўйиш тизимининг модели, реклама бюджетини ҳисоблаш.\n1. Маркетинг бўлими қандай саволларни қўйиш лозим?\n2. Туристик эҳтиёж нима?\n3. Истеъмолчилар хуқуқлари қандай?\n4. Реклама бюджети қандай аниқланади?\n5. Моделлар банки нима?\n6. Бозор қандай ўзгарувчан кўрсаткичлар бўйича сегментлаштирилади?\n7. Асосий ўзгарувчан кўрсаткичлар нима ва уларнинг тижорат кўрсаткичларига таъсири қандай?\n8.Регрессион анализ нима?\n9.Корреляцион анализ нима?\n10. Бирламчи ахборот манбаларидан олинадиган ахборотлар қандай турларга бўлинади?\nКомилова Ф.К Халқаро туризм бозори. Ўқув қўлланма.-Т.: ТДИУ, 2006.\nKomilova F.K Turizm marketingi. O`quv qo`llanma.-Т.: Uzinkomsentr, 2003.\nКомилова Ф.К Нурмуҳамедова М. Меҳмонхона ва ресторан хўжалиги маркетинги. -Т.: ТДИУ, 2003.\n4. Биржаков М.Б. “Введение в туризм”. –М.- Санкт – Петербург 2005г.\n5. Маринин М.М. Туристские формальности и безопасность в туризме” –М.:-Финансы и статистика, 2004.\nБу хизмат пиллапоясидан тадрижий равишда илгарилаб бориш, ходим кўникмалари, қобилиятлари, малака имкониятлари ва фаолияти билан...\nТармоқда етиштирилаётган ялпи маҳсулот қиймати алоҳида маҳсулот турлари, тармоқлар ва хўжалик бўйича аниқланади. Ялпи маҳсулот тармоқнинг,...\nТуристик хизмат истеъмолчиларининг маркетинг тадқИҚотлари\nСабаб яъни Мотив (французча matit) таъсир қилиш, орзулар, хавас ёки фикирлашни тасвирлаб бериш, шундай хулосага олиб келадики унинг...


Бузиш осон, қуриш қийин\nС начала работы biznes-daily.uz 7 521 832\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Бузиш осон, қуриш қийин\nНаҳотки, қашқадарёлик айрим тадбиркорлар бу оддий ҳақиқатни унутиб қўйган бўлсалар?!.\nХусусийлаштирилган объектлардан қай бир мулкдор самарали фойдаланиб, бизнес режаси асосида янги лойиҳаларни амалга оширмоқда, бошқаси эса, аксинча, ўз мулкини қаровсиз ташлаб қўймоқда. Энг ачинарлиси, улар узоқ йиллардан буён мулкка номигагина эгалик қилиб келаётган бўлсалар-да, ҳеч ким индамаяпти. Ҳолбуки, бу иншоотлар негизида ҳам ишлаб чиқариш ёки хизматлар кўрсатиш йўлга қўйилса, янги иш ўринлари яратилса, фойдадан холи бўлмасди.\nЯна бир тоифа тадбиркорлар катта орзу-мақсадларни кўзлайдилар, аммо дастлари калталик қилади. Демакки, уларга озгина ёрдамлашиб юбориш жоиз!..\nПрезидентимиз шу йил 23 февралда имзолаган “Тадбиркорларнинг ишлаб чиқариш майдонларидан фойдаланишларини янада рағбатлантириш чора-тадбирлари тўғрисида”ги Қарор юқоридагиларга ўхшаш муаммоларни бартараф этишда муҳим ўрин тутади. Чунки, унга кўра, хусусийлаштирилган корхоналарга яқиндан кўмаклашиш, муаммоларини ҳал этиш, ишламаётганлари фаолиятини тиклаш ва самарадорлигини ошириш бўйича тезкор чора-тадбирлар белгиланди. Қашқадарёда ҳам ушбу ҳужжат ижросини таъминлаш мақсадида 28 февраль куни вилоят ҳокимининг алоҳида қарори қабул қилиниб, идоралараро комиссия тузилди. Ҳудуддаги шаҳар-туманларда ҳокимларнинг биринчи ўринбосарлари бошчилигида ишчи гуруҳлар ташкил этилиб, уларнинг асосий вазифалари белгилаб берилди.\nДавлат рақобат қўмитасининг вилоят ҳудудий бошқармаси томонидан хусусийлаштирилган корхоналарнинг кўчмас мулки ва қурилиши тугалланмаган объектлари рўйхати шакллантирилди. 4109 та хусусийлаштирилган объект ўрганилганда, 2283 таси ишлаётгани, 1551 таси бузиб юборилгани, 275 таси паст қувватли эканлиги, 44 таси ер майдони икки минг квадрат метрдан ортиқ корхоналар рўйхатига кириши маълум бўлди.. Аниқланган хато-камчиликлар комиссия йиғилишида муҳокама қилинди. Ўтказилган хатлов натижасида лойиҳа тақдим этмаган корхоналар раҳбарларига умумий ўрнатилган тартибдаги солиқлар ҳамда бошқа мажбурий тўловларни тўлашга ўтказиш ҳақида тушунчалар берилди.\nКўрилган чора-тадбирлар самараси ўлароқ, 275 та объектдан\n215 тасида мулкдорлар билан ҳамкорликда корхона фаолиятини йўлга қўйиш юзасидан 218 та лойиҳа ишлаб чиқилди. Жорий йилда мулкдорларнинг ўз маблағлари ҳисобидан 35 миллиард 931 миллион сўмлик, тижорат банклари бераётган кредитлар эвазига 92 миллиард 819 миллион 600 минг сўмлик сармоя киритилиб, 1715 та иш ўрни яратиш белгиланди. 1 августга қадар эса бизнес лойиҳалари ишлаб чиқилган корхона ва объектлардан 8 тасининг фаолияти тикланиб, ишлаб чиқариш йўлга қўйилди.\n– Биз бизнес лойиҳаларининг бажарилиши юзасидан доимий равишда мониторинг олиб бораяпмиз, – дейди ҳудудий бошқарманинг бўлим бошлиғи Улаш Мардаев. – Шу жараёнда қатор ишлар бажарилди. Жумладан, лойиҳаларни амалга ошириш учун 165 объектга ташаббускорлар жами кредит ва шахсий маблағлар ҳисобидан қарийб 25 миллиад 879 миллион сўмлик инвестиция киритишди. Натижада 384 та янги иш ўрни яратилди. Бундан ташқари, биз тез-тез мулкдорлар билан учрашиб, уларга қарорнинг мазмун-моҳиятини батафсил тушунтираяпмиз. Қўйилаётган талаблар бажарилмаса, объектлар умум тартибдаги солиқ тўловларига ўтказилишини уқтираяпмиз. Албатта, тарғибот-ташвиқот ишлари ўз самарасини бермоқда.\nБироқ корхоналар хусусийлаштирилгандан сўнг тадбиркорлик фаолиятини юритаётган лойиҳа соҳиблари айрим муаммоларга дуч келишаётир. Масалан, Қарши туманидаги “ММКК – 412” масъулияти чекланган жамиятига асфалът-бетон ишлаб чиқариш учун зарур битим хомашёсига лимит ажратилмаяпти. Миришкор туманидаги “Помуқ” савдо-ишлаб чиқариш фирмасига қарашли дала шийпонида очиқ типдаги туз конидан фойдаланиш учун лицензия берилмаяпти. Қарши шаҳридаги “Медтехника” корхонаси ҳам шундай муаммоларга дуч келган. “Ипотека банк”нинг вилоят филиали унга кредит ажратиш масаласини пайсалга солиб келмоқда. Ёки бошқа мисол: қарор ижросини таъминлаш жараёнида иккита объект мулкдори ўзлари эгаллаб турган мулкда самарали лойиҳаларни амалга ошириш имконияти йўқлигини билдириб ариза ёзишди. Шунга кўра, бу мулклар туман ҳокимлиги балансига ўтказилди.\nҲудудий бошқарма олдин хусусийлаштирилган корхоналардаги қурилиши тугалланмаган объектлар ва фойдаланилмаётган ишлаб чиқариш майдонларига инвестиция лойиҳаларини жалб қилиш масаласига ҳам жиддий эътибор қаратди. Хусусийлаштирилган корхоналар раҳбарлари ва ходимлари учун ўқув курслари ташкиллаштирилиб, уларга тадбиркорлик фаолияти асослари бўйича сабоқлар берилди. Вилоятнинг 14 та шаҳар ва туманида ўтказилган машғулотларда қатнашган 297 нафар тингловчига сертификатлар берилди.\nҚашқадарё вилоятида қарор ижросини таъминлаш борасида олиб борилаётган ишлар сусайгани йўқ. Аксинча, унинг таъсирчанлиги ва самарадорлиги тобора ортиб бормоқда.


“Адолат” СДПнинг бошқарув тизимида ўрни қандай? | "Адолат" СДП\n“Адолат” СДПнинг бошқарув тизимида ўрни қандай?\nМамлакатимиз мустақилликка эришган дастлабки кунлариданоқ ўз олдига аниқ ва қатъий мақсадни белгилаб олди. Халқимиз манфаатлари учун хизмат қиладиган ушбу улуғ мақсаддан хамон оғишмай олдинга қараб ҳаракат қилиб келмоқда. Пировардида, бугун биз кўриб турган жаннатмакон Ўзбекистон дунё тамаддунида ўзининг муносиб ўрнига эга бўлмоғи учун кундан-кунга чирой очиб бормоқда.\nШу ўринда таъкидлаш жоизки, бу яратилаётган имкониятлар, шарт-шароитлар, изчил ислоҳотларнинг барчаси халқ учун ва халқ манфаатлари йўлида хизмат қилмоқда. Бунда мамлакатда олиб борилаётган самарали бошқарув тизими алоҳида ўрин тутади. Унда илгари сурилаётган тамойиллар адолатли, халқчил бўлишига эътибор борган сари кучаймоқда. Хўш, Ўзбекистон “Адолат” СДПнинг бу бошқарув тизимида ўрни қандай бўлади? Айтиш мумкинки, партия ўз номига хамоҳанг иш юритган ҳолда халқ номидан, халқ учун ва халқ манфаатлари йўлида иш олиб борадиган давлат бошқарувини амалга оширишда бевосита иштирок этади. Барча жабҳаларда адолат тантанаси учун курашади. Адолатни ҳаётининг бош мезонига айлантирган партия бугунги кунда ҳам ўз йўналишида адолатни тарғиб этиб келмоқда. Зеро, адолат – ҳар бир инсон учун!\nБу йил бўлиб ўтадиган Олий Мажлис Қонунчилик палатаси ҳамда маҳаллий Кенгашларга сайловларда ҳам Ўзбекистон “Адолат” СДП халқимиз манфаатларига хизмат қиладиган илғор ғояларни илгари сурмоқда. Бу ғоялар асосида биринчи галда, ҳалқимиз дарди ва ташвишларининг ечимига қаратилган ижобий ишларнинг пойдевори турибди. Бу пойдевор мустаҳкам. Чунки, у адолат устига барпо этилган. Адолат эса хеч қачон енгилган эмас! У ҳар қанча тўсиқларга, синовларга дуч келмасин, барча замонларда алал-оқибат устунликни қўлга киритган. Бу йилги сайловларда ҳам албатта, адолат тантана қилиши, шубҳасиз. Зеро, адолат ўрнатилган жойда халқ фаровон, турмуш осойишта кечади.\nЯна бир муҳим нарсани эътироф этиш керак. Партия қандай йўналишда фаолият олиб бормасин, барчаси инсонлар, фуқаролар манфаати учун! Шунинг учун, партия баландпарвоз ёки қуруқ гаплардан қочиб, одамларга манфаат келтирадиган аниқ ғоя ва ҳаракатларни қамраган бўлиши лозим. Бу ўринда Ўзбекистон “Адолат” социал-демократик партияси аниқ, изчил ғоя ва йўналишлар йўлидан бориб, сиёсий майдонда бирдамлик, тенглик, адолатлилик шиорлари билан кураш олиб боради. Ушбу шиорларнинг ҳақиқий ҳаётда ўз аксини топиши учун ҳаракат қилади. Бу йилги сайловларда ҳам партия суд-ҳуқуқ, таълим, илм-фан, соғлиқни сақлаш ва бир қанча ижтимоий масалаларда муаммоли ҳолатларнинг бартараф этилишига қаратилган ғояларни кўтариб чиқмоқда. Уларнинг халқ тарафидан чинакам эътироф этилиши эса партиянинг ютуғи ва ғалабаси бўлади. Агар партия парламент ва маҳаллий Кенгашларда кўп ўринни эгалласа, маррага етиш осон! Чунки, халқ партияга ишониб, унинг номзодларини қўллаб-қувватлаган бўлади. Ўз навбатида, партия ҳам билдирилган ишончни оқлаш учун дастлабки илгари сурилган ғояларни амалий ҳаётга жорий этишни бошлайди. Зотан, адолат ҳар бир инсонга керак! “Адолат” СДП жамиятда фақат ва фақат адолат учун курашади! Ҳақсизликларни адолат билан ҳал этади!\nМуҳтарам Президентимиз Ш.М.Мирзиёев ҳар бир айтган жумлаларида адолат сўзига урғу бериб кетишларининг боиси ҳам халқ учун, халқ манфаатлари йўлида хизмат қиладиган адолатнинг жамиятда яшаётган ҳар бир кишига ҳар куни сув ва хаводек зарур эканлигидадир. Алқисса, адолатли юртда одамлар бахтли яшайди!\nЎзбекистон «Адолат» СДПдан\nҚонунчилик палатасига номзод


АҚШ: Ўзбекистон диний эркинликлар бўйича махсус кузатув остида « Ўзбекистон Халқ Ҳаракати\nАҚШ: Ўзбекистон диний эркинликлар бўйича махсус кузатув остида\n13 December 2018 - 15:09\nАҚШ Ўзбекистонни диний эркинликлар бўйича алоҳида ташвишга молик давлатлар рўйхатидан чиқариб, диний эркинликлар бузилишига мойиллик билдираётган, махсус кузатув остидаги давлатлар рўйхатига киритди.\nАлоҳида ташвишга молик давлатлар рўйхатда диний эркинликлар бўғилиши ортида бевосита давлатнинг ўзи тургани инобатга олинса, диний ҳуқуқлар жиддий бузилишига мойиллик эътиқод эркинлиги таъминланишида давлат етарли чоралар кўрмаётганини англатади. Диний эркинликка оид вазият юзасидан баёнот қилган АҚШ Давлат котиби Майк Помпео АҚШ дунёда эътиқод эркинлиги топталишига томошабин бўлиб турмаслигини таъкидлаган.\nАлоҳида хавотирга молик давлатлар рўйхатига Тожикистон, Туркманистон, Саудия Арабистони, Эрон, Покистон, Хитой, Бирма, Судан, Эритрея ва Шимолий Корея киритилган. Бу мақомдаги ҳукуматлар, қонунга биноан, санксиялар билан юзлашиши мумкин. 1998-йилда Конгрессда қабул қилинган қонунга кўра, Давлат котиби диний ҳуқуқларни бузаётган ҳукуматларни қандай жазолаш юзасидан ўз таклифларини бериши ва бу давлатлар рўйхатини чиқариши керак.\nЎзбекистоннинг диний эркинлик бўйича алоҳида ташвишга молик давлатлар рўйхатидан чиқарилиши расмий Тошкент томонидан олқиш билан кутиб олинди.\n“Ўзбекистон ҳаётнинг барча жабҳаларига таъсир кўрсатаётган ислоҳотлар ва ўзгаришларнинг тарихий босқичини ўтамоқда. Америка ва бошқа шериклар бир неча бор Ҳаракатлар стратегиясида белгиланган, мамлакатни ривожлантиришнинг бешинчи устувор йўналиши “хавфсизлик, миллатлараро тотувлик ва диний бағрикенгликни таъминлаш” бўйича амалий ҳаракатлар натижаларини кўриш имконига эга бўлдилар”, – дейилади Ўзбекистон Ташқи ишлар вазирлигининг шу муносабат билан тарқатган хабарида.\nРасмий Тошкентга кўра, АҚШнинг диний масалалар бўйича махсус вакили Сем Браунбек бошлиқ делегация сентабр ойида Ўзбекистонга қилган сафари давомида мамлакатда диний эътиқод эркинлигини таъминлаш бўйича кўрилаётган чоралар билан танишган ва бу ишларга юксак баҳо берган.\nЎзбекистон АҚШ томонидан мунтазам тузиб келинаётган диний эркинлик бўйича алоҳида ташвишга молик давлатлар рўйхатига марҳум президент Ислом Каримов даврида киритилган эди.\nШавкат Мирзиёев ҳокимиятга келиши ортидан диний вазиятга жиддий эътибор қаратди? диндорлар, уламолар билан мулоқот ўтказди, адолациз судлов туфайли қамалган, ўз айбига чин дилдан пушаймонлик билдирган диний маҳбусларни афв этишга фармон берди. Диний қарашлари учун “қора рўйхат”га киритилган минглаб мусулмонларни бундай рўйхатдан чиқариш, уларнинг ўзларини, қариндош уруғларини жамоатчиликка қўшиш ташаббусини олға сурди.\nПрезидент Мирзиёев ҳокимиятга келиши ортидан ҳозирга қадар диний экстремизмга алоқадор кўрилган 20 мингга яқин мусулмонлар “қора рўйхат”дан ўчирилгани, қамоқлардан озод этилгани айтилади.\nТаъкидлаш жоиз, Ўзбекистонда минглаб мусулмонларнинг диний экстремизмда айбланиши ҳуқуқ ҳимоячилари томонидан мунтазам танқид остига олиб келинган.\nШу маънода 20 мингга яқин мусулмоннинг қора рўйхатдан ўчирилиши, қамоқлардан озод этилиши аввалҳи ҳукуматнинг бу борадаги сиёсати ноҳақ эканини кўрсатади.\nКаримов даврида диний экстремизмдан ҳокимият учун хавф ясаш ҳукумат сиёсатига айланган, юзлаб диндор мусулмонлар шу сиёсат қурбонига айланган, далил исботларсиз қамоққа ташланган эди.


Давлат берадиган инсулин йўқолиб бормоқда\nҚандли диабетга чалинган бемор учун инсулин кундалик ҳаëтнинг сув ва ҳаво каби зарурий қисми ҳисобланади.\nЎзбекистоннинг айрим районларида қандли диабет касалига чалинган беморларга давлат ҳисобидан бепул тарқатилиши лозим инсулин дориси ҳозирда тақчиллашиб қолган.\nБу ҳақда Озодликка Жиззах вилоятининг Пахтакор туманида яшовчи диабетга чалинганлар маълумот йўллади.\nОнаси 15 йилдан бери қандли диабетнинг оғир туридан азият чекиб келаëтган пахтакорлик Баҳодирга кўра¸ фақат бир ўқитувчи маошига яшаëтган олти жонлик оилада инсулин йўқлиги ортидан жиддий муаммолар туғилган.\n-Уч ойдан бери Пахтакорда инсулин берилмаяпти. Олдин чўзиб-чўзиб бир ойлигини бериб¸ қолган икки ойга олдим деб қўл қўйдириб¸ дорини бермасди. Онам қаттиқ қорда инсулин оламан деб касалхонага бориб¸ куни билан дори кутиб¸ буйрагини шамоллатиб қўйди. Ҳозир оғир аҳволда касалхонада ëтибди¸ биз қайси дорига пул топишни билмай қолдик¸ дейди пахтакорлик йигит.\nПахтакор туманида расман рўйхатга олинган 250 дан ошиқ қандли диабетга чалинган беморга инсулин тарқатиш учун масъул расмий ноябр ойидан бери ўз туманига инсулин берилмаëтганини эътироф этади.\n- Янги йил ҳисобидан бизга инсулин келмади. Бизга вилоятдан берса¸ уни тарқатамиз беморларга. Менда 250 ка яқин диабетим бор. Вилоятга келса¸ бизга хабарини беради. Ҳозир давлат бермай қўйган¸ охирги инсулинни ноябр ойида тарқатиб бўлганман. Декабр¸ январ ва февралда беморларга дори берганим йўқ¸ дейди Пахтакор туман марказий поликлиникасининг инсулин тарқатиш учун масъули Зебохон.\nМутахассисга кўра¸ инсулин сўраб келаëтган беморларга узилишнинг қанчага чўзилиши номаълум экани тушунтирилмоқда ва уларга бу дорини аптекадан олиш тавсия қилинмоқда.\nЖиззах вилояти Соғлиқни сақлаш бошқармаси¸ шунингдек Ўзбекистон Соғлиқни сақлаш вазирлиги мутасаддиларидан рўйхатга олинган беморларга бепул берилиши кўзда тутилган инсулиннинг тақчиллашгани сабабларига оид изоҳ олишнинг имкони бўлмади - кун давомида тегишли расмийлар телефонга жавоб бермади.\nОиласи аллақачон инсулинсизликдан бир аъзосидан ажраган Баҳодир ҳар ойда аптекадан 25 минг сўмга инсулин сотиб олишга қурби етмаслиги айтади. "Онам бир кун инсулинсиз қолса¸ ўлиб қолиши мумкин ва шунинг учун рўзғордаги молларни сотиб бўлса ҳам¸ унга дори олишга мажбурмиз"¸ дер экан бу йигит инсулин тақчиллиги ортида Ўзбекистон соғлиқни сақлаш идораларида ўтирган мутасаддилар маъсул эканини тахмин қилади.\n- Бизга ҳозир феврал ойининг инсулинини берадида¸ декабр ва январ учун олдим¸ деб имзо чектириб¸ дорини бермайди. Бу доим шундай. Бор дориниям тарқатувчининг қўлига манг опа¸ деб 10 000 сўм бермасангиз¸ бермайди. Берсангиз¸ кейинги кварталга дори келди¸ деб чақиради¸ бўлмаса йўқ деб тураверади. Кейин булар қишлоқдан келадиган беморларга муддати ўтиб кетган дориларни беради. Янги келган дориларни сотиб¸ пул қилишади. Давлат томонидан бепулга тақатиладиган инсулинни ойига 10 000 сўм берсангиз кўрасиз¸ бўлмаса йўқ¸ дейди пахтакорлик Баҳодир.\nАммо туман бўйича инсулин тарқатиш учун масъул расмий бундай даъволарни рад этади.\n- Бизга ҳисоб-китоб билан шунча келади¸ шунча тарқатамиз. Бунақа қилишнинг иложи йўқ¸ кирим-чиқим китобида ҳаммаси ëзилади. Яқинда уйма-уй юриб инсулин олувчилардан сўраб чиқилди¸ инсулин текинга берилаяптими¸ врачларга пул ташлаяпсизларми¸ деб. Биз инсулинни бир сўмсиз тарқатамиз. Агар бошқа жойларда бошқалар қилаëтган бўлса¸ бундан хабарим йўқ¸ дейди пахтакорлик мутасадди врач.\nҚандли диабет Ўзбекистонда давлат ҳисобидан даволаниладиган касалликлар рўйхатига киради ва жойлардаги соғлиқни сақлаш тизимлари текин инсулин олиши лозим беморларни аниқлаш ва уларга дори тарқатиш учун масъулдирлар.\nҲам беморлар ва улар яқинлари¸ ҳам мустақил кузатувчилар давлат ҳисобидан тарқатиладиган дориларни муҳтожларга еткизиш тизимида коррупция чуқур илдиз отганини айтадилар.\nАйни пайтда¸ давлат муҳофазасига олинишга муҳтож дардмандлар сони ошиб бораëтган бир пайтда¸ давлатнинг бу муҳофазага ажратаëтган маблағи¸ расмий рақамлардагидан фарқли¸ камайиб бормоқда.\nМутахассисларга кўра¸ айни кунларда Ўзбекистонда қандли диабетга чалинган ҳар тўрт бемордан атиги биттаси амалда давлат ҳисобидан бериладиган дорини олмоқда¸ қолганлари уни эркин бозордан сотиб олишга мажбур.\nТошкентдаги ихтисослашган илмий-амалий эндокринология маркази директори¸ профессор Саид Исмоиловнинг 2011 йил охирида матбуотга берган маълумотига кўра¸ ўтган йил охирида республикада 118 мингдан ошиқ қандли диабетга чалинган бемор рўйхатга олинган. Аммо айни пайтда бу мутахассис¸ асл рақамларнинг бундан анча катта экани ва кўпчилик ўзбекистонликлар ўзининг бу оғир дардга чалинганидан бехабарлиги ëки рўйхатдан ўтмай юрганини айтади.\nМутахассислар томонидан ижтимоий касалликлар сирасига қўшиладиган қандли диабетга асосан кучли ва давомли асабийлик сабаб бўлиши айтилади.


Стол тенниси юлдузлари: Олимпия ўйинларида омади юришмаган кўп карра жаҳон чемпиони Владимир Самсонов / Olamsport.com\nСтол тенниси юлдузлари: Олимпия ўйинларида омади юришмаган кўп карра жаҳон чемпиони Владимир Самсонов\nТеглар : Стол теннисиВладимир Самсонов\nБугун стол тенниси юлдузлари рукнидан ўрин олган яна бир тирик афсона Владимир Самсоновнинг эришган ютуқлари ҳақида маълумот берамиз.\nВладимир Самсонов 1976 йилнинг 17 апрелида Беларусь пойтахти Минск шаҳрида дунёга келади. Стол теннис билан олти ёшидан бошлаб шуғулланиб келади. У стол теннисидаги дастлабки ютуғига 1987 йил Афинада кадетлар ўртасида Европа чемпионатида эришади. Ўша мусобақада бўлажак стол тенниси юлдузи Собиқ Иттифоқ терма жамоаси таркибида олтин медалларни қўлга киритган.\nКатталар ўртасида Жаҳон чемпионатида 1995 ва 1997 йилда кумуш медални қўлга киритади. Шунингдек, бир неча бора жаҳон кубоги ва Европа чемпионатида олтин медални қўлга киритган. Владимир фаолияти давомида 27 та “ITTF World Tour” мусобақасида зафар қучган, шунингдек, у бешта қитъанинг барчасида ғалаба қозонган ягона пинг-понг устаси ҳисобланади.\nЖаҳон ва Европа биринчиликларида кўплаб медалларни қўлга киритган Самсонов олтита Олимпия ўйинларида иштирок этган ва ҳеч бирида медални қўлга кирита олмаган.\nВладимир Кличкога камарларни қайтариб беришди 0


Ўзбекистон сўнгги 10 йилда қанча олтин сотди? | Qalampir.uz\nЎзбекистон сўнгги 10 йилда қанча олтин сотди?\nЖамият\t30 Март 16:05 6250\n2020 йилда Ўзбекистон хорижий давлатларга 100 тонна номонетар олтин сотган. Бу ҳақда Марказий банк ҳисоботида маълум қилинди.\nДавлат статистика қўмитаси олтин савдосига оид статистикани мунтазам эълон қилиб келади, бирок маълумотларда микдор эмас, қиймат келтирилади. Марказий банк сотилаётган олтин ҳажмига доир маълумотларни илк бор эълон қиляпти.\nМарказий банк ҳисоботига кўра, Ўзбекистон 2010 йилда 60 тонна, 2011 йил 70 тонна, 2012 йилда 10 тонна, 2013 йил 37 тонна, 2014 йилда 30 тонна, 2015 йилда 50 тонна, 2016 йилда 70 тонна, 2017 йилда 80 тонна, 2018 йилда 70 тонна, 2019 йилда 110 тонна ва 2020 йилда 100 тонна олтин сотган. Жами 10 йилда 687 тонна олтин сотилган.\nЎзбекистон сўнгги бор 2020 йилнинг августида олтин экспорт қилган.\nМарказий банк олтин қиммат бўлганида (2000 долларга қадар) фаол сотган. Сентябрда, экспорт тўхтаганида қимматбаҳо металл 1904 долларгача арзонлашди. Ҳозирда эса унинг нархи бир унциясига 1724 долларни ташкил этмоқда.\n24 Июль 18:50 46543\n24 Июль 12:13 43590\n25 Июль 15:13 35700\n26 Июль 13:01 28327\n25 Июль 17:58 27752


“Очиқ мулоқот” кўрсатувида туризм соҳасига эътибор қаратилди\n“Очиқ мулоқот” кўрсатувида туризм ...\nБугунги кунда Самарқанд вилоятида 551 та туристик намойиш этиш объектлари, 138 та меҳмонхона (5823 ўринли), 118 та оилавий уй меҳмонхоналар (1045 ўринли), 100 га яқин миллий ва европа таомлари ресторанлари ҳамда миллий услубдаги чойхоналар, шунингдек, 164 та туроператорлик субъектлари фаолият юритмоқда.\nШу билан биргаликда, 230 та туристик синфга мансуб автотранспорт воситалари ҳамда ҳамроҳ-таржимонлар сайёҳларга хизмат кўрсатмоқда.\nСамарқанд вилояти телерадиокомпаниясининг навбатдаги “Очиқ мулоқот” кўрсатуви вилоятимизда туризм соҳасини ривожлантириш борасида амалга оширилаётган чора-тадбирларга бағишланди.\nУнда Самарқанд вилояти ҳокимининг Туризмни ривожлантириш масалалари бўйича ўринбосари Батиржон Нуруллаев, вилоят туризмни ривожлантириш департаменти ва вилоят божхона бошқармаси ходимлари ҳамда туризм соҳасига дахлдор ташкилот ва идора вакиллари иштирок этди.\nКўрсатув бошида вилоят ҳокимининг ўринбосари Б.Нуруллаев соҳасида амалга оширилаётган ислоҳотларнинг мазмун-моҳияти тўғрисида маълумот берди.\n– 2019 йил 7 ой давомида вилоятга жами 2,0 млн. туристлар ташриф буюрган. Шундан 157 та мамлакатдан 359 минг нафардан зиёд хорижий сайёҳлар меҳмон бўлишган. Сайёҳларнинг ташрифи ўтган йилга нисбатан икки баробарга ошиб, туризм соҳасида экспорт ҳажми 111,1 млн. АҚШ долларни ташкил қилди.\nМаълумки, Давлатимиз раҳбари ташаббуслари билан юртимизга ташриф буюраётган сайёҳларга қулайлик яратиш мақсадида республикамизнинг барча халқаро аэропортлари каби 2018 йил 1 январдан бошлаб Самарқанд аэропортида ҳам “яшил” ва “қизил” йўлак тизими жорий этилди.\nИкки йўлакли тизим жорий этишдан олдин Ўзбекистон Республикасига Самарқанд аэропорти орқали кириб келишда йўловчиларга багажларини қабул қилиб, чегара ва божхона назоратидан ўтиш учун ўртача 2 соатгача вақт сарфлаган бўлса, эндиликда ушбу жараён ўртача 30-45 дақиқагача бўлган вақтда амалга оширилмоқда.\nТаҳлилларга эътибор қаратсак, 2019 йил январь-август ойлари давомида “яшил” йўлак орқали 97,4 фоиз ва “қизил” йўлакда эса 2,6 фоиз йўловчилар ҳаракатланган.\nБундан ташқари сўзга чиққан “Самарқанд аэропорти” чегара божхона пости бошлиғи в.б. И.Туропов шуни таъкидлаб ўтдики, ҳафтада бир бор чартер рейслари ташкил этилгани, жамоатчилик фикрини ўрганиш мақсадида шаҳримизга ташриф буюрган сайёҳларнинг фикр ва таклифларини божхона ходимлари ўрганишмоқда.\nАлбатта, мақсад аниқ, шу йўл билан мамлакатимизда туризм соҳасида учраётган камчиликларни билиб олиб, уларни бартараф этишдан иборатдир.\n“Очиқ мулоқот” давомида телетомошабинлардан келиб тушган саволларга соҳа мутасаддилари томонидан жавоблар қайтарилди.\nЭътиборлиси, вилоятимизда ҳали туризм соҳасида қилиниши лозим бўлган ишлар кўплиги маълум бўлди. Демак, бу борада соҳага масъул бўлган барча ташкилот ва идоралар биргаликда фаолият юритишиб, Самарқандни дунё туризм шаҳарлари орасида ўз ўрнини топиб, йирик сайёҳлик марказига айланишига ўз ҳиссаларини қўшишлари даркор.


06 май 2021, Тошкент вақти: 17:57\nЎзбекистонда карантин чоралари 10 майгача узайтирилган.\nИқтисодиёт, шу жумладан, карантин чекловларидан энг кўп зарар кўрган соҳаларга пандемияга қадар бўлган даражасига қайтиши учун ўртача 3-12 ой керак бўлади.\nБу ҳақда Марказий банк халқаро тадқиқотлар натижаларига таянган ҳолда “Пул-кредит сиёсати шарҳи” ҳисоботида маълум қилди.\nМарказий банкнинг билдиришича, электротехника ва енгил саноат, қурилиш материаллари саноати, қурилиш ишлари, молиявий ва тиббий хизматлар соҳаларида иқтисодий фаоллик ўртача тикланиш даври 2-3 ойни ташкил қилади.\nАйни пайтда туризм соҳаси тикланишига 5-10 ой керак бўлади. Хизматлар ва чакана савдо 4 ойда, йўловчи ташиш соҳаси 3-7 ойда, ҳаво транспорти 5 ойда қайта тикланади.